לקוטי תורה – תורת שמואל

לקוטי תורה - תורת שמואל היא סדרת ספרים המכילה את מאמרי החסידות של רבי שמואל שניאורסון האדמו"ר המהר"ש מליובאוויטש.

תוכן הסדרה
את אמירת דרושי החסידות החל בתחילת שנת ה'תרכ"ו על פי הוראת אביו הצמח צדק. המאמר הראשון הנמצא ממנו נאמר בי"ט כסלו, ה'תרכ"ו. את המאמרים נהג לומר בדרך כלל בשבתות ובחגים. סגנון מאמריו ידוע כבהיר וזורם ומובאים בו ריבוי פסוקים וריבוי מאמרי חז"ל ומדרשים, כך שגם פשוטי העם יכולים לעסוק בהם, אך תוכנם עמוק מאוד ומיוסד על תורת הקבלה. אחרי אמירת המאמר, היו ה"חוזרים" משננים אותו ואחר כך חוזרים בפני האדמו"ר על המאמר, שהיה מבאר דברים נוספים או מתקן את השגיאות או הטעויות של החוזרים. ה"חוזרים" הבולטים היו הרב מנחם נחום יצחק אייזיק חאנין והרב איסר בער גילרסון.

בדרושיו של האדמו"ר המהר"ש. סדרת המאמרים כוללת המשכים רבים (סדרת מאמרים), דבר שהיווה בזמנו חידוש באופן אמירת מאמרי חסידות. צורת עריכת ההמשכים בתחיל המאמר מובא פסוק, מאמר רז"ל או להבין עניין כו'. לאחריהם הרצאת דברים במה שאינו מובן או לפחות דורש ביאור בפסוק או מרז"ל זה, ואחרי זה בא גוף המאמר, ביאור עניינים שהוא בהמשך למאמר הקודם. המאמר מסתיים בתירוץ הקושיות -כולם או רק חלקם- שעליהם העיר או שאל בתחילת המאמר. אך עצם העניין מתבאר ברצף בסדרת המאמרים.

המשך המאמרים הראשון שנאמר הוא "המשך" והחרים ה'תרל"א ההמשך כולל שנים עשר מאמרי חסידות. ההמשך המפורסם ביותר הוא המשך "וככה - תרל"ז" (שנחשב גם לאחד ה"המשכים" המפורסמים יותר בתורת החסידות).

בין השנים ה'תשכ"ו - ה'תשכ"ט הרבי מליובאוויטש היה אומר מאמרי חסידות שיסודם היה ממאמריו אלה של אדמו"ר המהר"ש.

הוצאה לאור
המאמרים הועתקו על ידי ר' שמואל סופר - ראש המעתיקים בליובאוויטש, כתבי יד אלו צולמו ויצאו לאור על ידי האדמו"ר רבי מנחם מענדל שניאורסון בהוראת האדמו"ר הריי"צ בהוצאת ספרים קה"ת בניו יורק. את הסיבה להדפסת המאמרים בצילום כתב היד נימק הרבי שכתב יד זה היה חביב אצל אדמור"י חב"ד. שמה של הסדרה נקבע על ידי אדמו"ר הריי"צ בשם ליקוטי תורה - תורת שמואל (כהמשך לספרו הקודם של אדמו"ר מהר"ש - לקוטי תורה לג' פרשיות).

בשנת ה'תש"ה הודפסו את המאמרים וה"המשכים", ד"ה: א) והחרים תרל"א. ב) מים רבים - תרל"ו. ג) וככה - תרל"ז. ד) חייב אדם לברך- תרל"ח. ה) זאת חנוכת המזבח- תר"ם. ו) מצה זו -תר"ם. ז) יונתי- תר"ם. בשנת ה'תש"י הדפיס האדמו"ר מליובאוויטש את "תורת שמואל"- ה'תרכ"ו, בשנת ה'תשי"ב - ה'תרכ"ז וה'תרכ"ח; בשנת ה'תשי"ט - ה'תרכ"ט; בשנת ה'תשל"ג - ה'תר"ל.

בשנת ה'תש"ז סידר הרבי מליובאוויטש רשימת מאמרי דא"ח של כ"ק אדמו"ר מהר"ש.

בשנת ה'תשמ"ט ביקש האדמו"ר שידפיסו את המאמרים מחדש ובאותיות מרובעות. המאמרים נדפסו כסדרת ספרים מהודרת הכוללת 26 כרכים ומסודרת לפי סדר שנות אמירתם ונסדרו מתוך כתב היד של אדמו"ר המהר"ש [וחלקם מכתב יד ר' שמואל סופר, כתב יד אדמו"ר הרש"ב והנחות אחרות].

כרכי הסדרה ומהדורות
 ה'תרכ"ו - הוצאה ראשונה - ברוקלין, ה'תשי"א; הוצאה שנייה - ברוקלין, תשל"ז; הוצאה שלישית - ברוקלין, תשמ"ט
 ה'תרכ"ז - הוצאה ראשונה - ברוקלין, תשי"ב; הוצאה שנייה - ברוקלין, תשמ"א
 ה'תרכ"ח - הוצאה ראשונה - ברוקלין, תשי"ז; הוצאה שנייה - ברוקלין, תשמ"א
 ה'תרכ"ט - הוצאה ראשונה - ברוקלין, תשי"ט; הוצאה שנייה - ברוקלין, תשנ"ב
 ה'תר"ל - ב' כרכים
 ה'תרל"א - ב' כרכים [מתוך מאמרי שנה זו ישנו המשך והחרים, ברוקלין תש"ה, ברוקלין תשע"ה]
 ה'תרל"ב - ב' כרכים
 ה'תרל"ג - ב' כרכים - ח"א, ברוקלין, ה'תשנ"ד
 ה'תרל"ד - ב' כרכים - ברוקלין, תשמ"ח
 ה'תרל"ה - ב' כרכים - חלק א, ברוקלין, תשנ"א. חלק ב, ברוקלין, תשנ"א.
 ה'תרל"ו - ב' כרכים - חלק ב, ברוקלין, תשמ"ג. [המשך מים רבים, ברוקלין, תש"ו, תשל"ו, תשפ"א]
 ה'תרל"ז - ב' כרכים [המשך וככה, ברוקלין, תש"ה, תשע"ג]
 ה'תרל"ח [המשך חייב אדם לברך, ברוקלין, תש"ה]
 ה'תרל"ט - ב' כרכים
 ה'תר"מ - ב' כרכים [המשכי תר"מ, ברוקלין, תש"ה]
 ה'תרמ"א
 ה'תרמ"ב
 דרושי חתונה - קונטרס תרמ"ב, ברוקלין, תשמ"א

קישורים חיצוניים
 כרכי הסדרה: תרכ"ו, , , , , , , תרל"ו, , , , , , 
 תורת שמואל, בקטלוג הספרייה הלאומית
 המאמרים בטקסט, באתר ספריית אגודת חסידי חב"ד
 הרב חיים שלום דייטש, שיעורים בתורת שמואל, להאזנה ביוטיוב

הערות שוליים

קטגוריה:ספרי חסידות
קטגוריה:יצירות שהתפרסמו לאחר מות מחבריהן
קטגוריה:שמואל שניאורסון
קטגוריה:כתבי חב"ד